จัดซื้อต่ำ2ล้านเฮ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

กรมบัญชีกลางแก้ระเบียบใหม่ให้จัดซื้อได้ไม่ต้องใช้อีออกชัน
โพสต์ทูเดย์ — กรมบัญชีกลาง แก้ระเบียบปล่อยผีหน่วยงานราชการจัดซื้อจัดจ้างต่ำกว่า 2 ล้านบาท ไม่ต้องใช้ระบบอีออกชัน 
นายพงษ์ภาณุ เศวตรุนทร์ อธิบดีกรมบัญชีกลาง เปิดเผยว่า กรมบัญชีกลางเตรียมเสนอแนวทางแก้ไขปัญหาและพัฒนาระบบการจัดซื้อจัดจ้างด้วยระบบอีออกชัน เพื่อเสนอต่อที่ประชุมคณะรัฐมนตรี (ครม.) เพื่อให้หน่วยงานราชการสามารถเลือกดำเนินการจัดซื้อจัดจ้างตามประเภทสินค้าและบริการทั่วไปได้คล่องตัวมากขึ้น 
ทั้งนี้ จะกำหนดให้สินค้าที่มีวงเงินต่ำกว่า 2 ล้านบาทลงไป ซึ่งเป็นสินค้าหรือบริการที่มีความซับซ้อน มีเทคนิคเฉพาะให้ดูที่ตัวสินค้าและบริการเป็นหลัก ไม่ต้องเข้าระบบอีออกชัน และสามารถเลือกกลับไปใช้ระบบการจัดซื้อจัดจ้างตามระเบียบในปี 2535 ได้ โดยกรมบัญชีกลางจะทำหนังสือเวียนเพื่อชี้แจงถึงแนวทางหน่วยงานนั้นๆ เพื่อให้หน่วยงานนั้นตอบคำถามเรื่องการจัดซื้อจัดจ้างว่าเข้าเกณฑ์ 6 ข้อที่ทางกรมบัญชีกลางกำหนดหรือไม่ ถ้าเข้าเกณฑ์ข้อใดข้อหนึ่งก็สามารถกลับไปใช้ระเบียบการจัดซื้อจัดจ้างปี 2535 ได้ทันที 
ทั้งนี้ ข้อกำหนดทั้งหกข้อประกอบด้วย สินค้าดังกล่าวจำเป็นต้องระบุยี่ห้อ หรือมีจำนวนยี่ห้อเดียวหรือไม่ มีความเร่งด่วนหรือไม่ พัสดุที่จัดหามีการแข่งขันหรือไม่ โดยพิจารณาจากจำนวนผู้ขาย ผู้ให้บริการหรือผู้รับจ้าง มีความซับซ้อนหรือเทคนิคเฉพาะของสินค้าและบริการหรือไม่ เป็นสินค้าประเภทระบบไอที ซึ่งในการจัดหาได้กำหนดเป็นประเภททั่วไปหรือมีลักษณะเฉพาะ และพัสดุที่จัดหาเป็นสินค้าที่มีราคาผันผวนหรือไม่ 
“เมื่อมีการปรับปรุงระเบียบนี้แล้ว คาดว่าน่าจะมีหน่วยงานราชการที่หลุดเข้าไปใช้ระเบียบจัดซื้อจัดจ้างปี 2535 ประมาณ 20% ของวงเงินที่มีการจัดซื้อจัดจ้างผ่านระบบอีออกชันในแต่ละปีซึ่งอยู่ที่ระดับ 3 แสนล้านบาท หรือประมาณ 6 หมื่นล้านบาท ซึ่งจะทำให้การเบิกจ่ายคล่องตัวมากขึ้น เช่น โครงการไทยเข้มแข็ง โดยผลจากการทำอีออกชันตั้งแต่ปี 25482553 ทำให้ภาครัฐสามารถประหยัดเงินงบประมาณรวมทั้งสิ้นกว่า 9 หมื่นล้านบาท” นายพงษ์ภาณุ กล่าว 
นอกจากนี้ จะพิจารณาลดอัตราการยึดหลักประกันซองจาก 5% ของวงเงินเหลือ 2.5% ของวงเงิน ซึ่งคาดว่าทางกรมบัญชีกลางจะเร่งรัดจัดทำหนังสือเวียนเพื่อเสนอให้หน่วยราชการต่างๆ รับทราบแนวทางปฏิบัติ รวมทั้งจะเสนอให้ที่ประชุม ครม.รับทราบภายใน 1 เดือนหลังจากนี้ 
นายพงษ์ภาณุ ยังกล่าวอีกว่า กรมบัญชีกลางมีแผนพัฒนาระบบการจัดซื้อจัดจ้างภาครัฐในระยะยาว 2 เรื่องได้แก่ การพัฒนาระบบ EBidding ซึ่งเป็นการพัฒนาระบบเพื่อรองรับกับสินค้าที่ใช้เทคนิคพิเศษหรือมีความซับซ้อน โดยจะเปิดให้มีการเสนอราคาเพียงครั้งเดียว คาดว่าจะเริ่มดำเนินการพัฒนาระบบในเดือน มิ.ย. 2553 มิ.ย. 2554 และการพัฒนาระบบ EMarket ในอีก 2 ปีข้างหน้าเพื่อรองรับสินค้าทั่วไปรองรับระบบอีออกชันที่จะพัฒนาเข้ามาสู่ระบบ EMarket ที่จะนำมาใช้ควบคู่กับระบบอีอ๊อกชั่น และe Bidding โดยคาดว่าจะสามารถใช้งานได้จริงในเดือน พ.ย. 2555 นี้